Hoës oorgehaal om voor Zondo te getuig | Netwerk24
Rilee se Gladiators PSL-kampioen
Die voormalige Protea-kolwer Rilee Rossouw (39*, 32 b) het in die 18de beurt die wenlopie aangeteken vir die Quetta Gladiators om die Pakistanse Superliga (PSL) die eerste keer te wen.
Kevin, Lloyd skuif af op ranglys
Dominic Thiem van Oostenryk beklee ná sy sege oor Roger Federer in Indian Wells – sy eerste Meesters-1 000-titel – die vierde plek op die nuutste wêreldranglys.
St. Stithians seëvier in omstrede reeks
Gauteng se St. Stithians College is vir die vierde keer as die Skole T20-kampioene gekroon nadat hulle met St. Charles College van Pietermaritzburg afgereken het.
Steinhoff: Nóg 9 dinge om oor ondersoek te weet
Baie dinge word tussen die lyne gesê in die eerste verklaring oor die forensiese ondersoek na boekhou-bedrog by Steinhoff.
Boere se vertroue verbeter, maar nie genoeg
Ná die swakste kwartaal sedert einde 2009 het die indeks van sakevertroue vir die landbou met vier punte tot 46 gestyg, danksy verbeterde uitvoer en bedryfsinkomste.
As jy ’n kar het, beteken jy meer vir Burger King
Dit was ’n fout om nie van die begin af op Burger King-deurry-restaurante te fokus nie, het Grand Parade Investments (GPI) Maandag toegegee.
Die stories kom nie aangeloop –hulle hardloop
Vir Madiba het ek destyds ontmoet voordat ek geweet het dat ek hom graag sou wou ontmoet.
Hoës oorgehaal om voor Zondo te getuig
Deur Bonolo Selebano 06 September 2018 05:14
Twee senior kabinetslede asook huidige en voormalige senior staatsamptenare berei hulle voor om te verskyn voor die Zondo-kommissie van ondersoek na staatskaping, wat Donderdag hervat word.
Nhlanhla Nene, die minister van finansies, het Woensdag bevestig dat hy voor die kommissie, onder leiding van adjunk-hoofregter Raymond Zondo, sal verskyn.
Nhlanhla Nene, minister van finansies. Foto: Elvira Wood
Jabulani Sikhakhane, woordvoerder van Nene, sê die minister sal in sy getuienis later vandeesmaand besonderhede verskaf oor wat daartoe aanleiding gegee het dat hy in 2009 skielik deur oudpres. Jacob Zuma afgedank is.
“Die minister sal in die loop van die maand voor die kommissie verskyn. Die datum vir sy verskyning moet nog bevestig word,” sê Sikhakhane.
Pravin Gordhan, minister van openbare ondernemings, het ook deur sy woordvoerder, Adrian Lackay, bevestig dat hy binnekort ’n skriftelike voorlegging aan die ondersoek sal doen en bevestig dat hy beskikbaar is om te getuig, indien hy gevra word.
“Die voorlegging kon nie voltooi word voordat hy op sy staatsbesoek aan China saam met die president (Cyril Ramaphosa) vertrek het nie. Maar hy sal ten volle met die kommissie saamwerk,” sê Lackay.
Intussen het Netwerk24 verneem dat talle voormalige senior staatsamptenare inligting oor staatskaping voorberei ná die kommissie se oproep op hulle om na vore te kom.
Frank Chikane, voormalige direkteur-generaal (DG) in die presidensie, het Woensdag bevestig dat hy bereid is om voor die kommissie te verskyn. Chikane was een van 27 oud-DG’s wat in 2016 ’n brief aan die kabinet gestuur het waarin hulle ’n beroep doen vir ’n kommissie van ondersoek na staatskaping.
“Ek is bewus daarvan dat sommige (van die) DG’s gekontak is. Hulle beoog om binnekort inligting bekend te maak,” sê Chikane.
“Die DG’s is bereid om voor die kommissie te verskyn om oor die brief te praat.”
Dit kom nadat Themba Maseko, voormalige hoof van regeringskommunikasie en inligtingstelsels (GCIS), verlede week aan die kommissie gesê het hy glo dat daar ’n aantal staatsamptenare is wat bereid sou wees om die kommissie met inligting oor staatskaping te help.
Mavuso Msimang, voormalige DG van binnelandse sake, wat ook die brief in 2016 onderteken het, het bevestig dat die kommissie na hom en ander uitgereik het.
”Ons is gekontak, ons sal ten volle saamwerk,” het hy gesê.
Siphiwe Nyanda, ’n voormalige minister van kommunikasie, het ander oudstaatsamptenare aangemoedig om na vore te kom.
“Ek staan by die gees waarin die brief geskryf is. Ons moedig direkteurs-generaal aan om met ’n morele ingesteldheid te dien en op te tree op die manier wat van staatsamptenare verwag word,” sê hy.
Levy Ndou, ’n politieke ontleder verbonde aan die Tshwane Universiteit van Tegnologie, sê Maseko se getuienis was deurslaggewend vir huidige en voormalige senior staatsamptenare om na vore te tree.
“Maseko se bydrae het die sluise oopgedraai. Die kommissie moet hulle (staatsamptenare) nou voldoende versekering gee dat hul optrede nie hul huidige posisies sal beïnvloed nie,” sê Maseko.
Meer oor: Pravin Gordhan | Nhlanhla Nene | Frank Chikane | Ondersoek Na Staatskaping | Zondo-Kommissie
Phumla Williams ’n ‘skandelike manipuleerder’, sê Faith
Muthambi ‘wou net steel’
Amptenaar sê Muthambi het haar ‘mishandel’
Koning Salman skuif kroonprins opsy
Standard Bank: G’n nuus oor watter takke sluit
Amcu wil stééds staak
KYK: Die naweek se rugby-hoogtepunte
Rand is lusteloos, dollar lek sy wonde
Utrecht-polisie soek Turkse man na trem-aanval
Beurtkrag bly dalk tot Donderdag